b'\n_START_ARTICLE_\nFuturama\n_START_SECTION_\nVeik\xc4\x97jai ir siu\xc5\xbeetas\n_START_PARAGRAPH_\nSerialo veiksmas sukasi apie 7 pagrindinius veik\xc4\x97jus, kurie dirba Planet Express - tarpgalaktin\xc4\x97je siuntini\xc5\xb3 pristatymo kompanijoje.\n_START_SECTION_\nPlanet Express\n_START_PARAGRAPH_\nPlanet Express yra tarpgalaktin\xc4\x97 siuntini\xc5\xb3 pristatymo kompanija, kuriai vadovauja Profesorius Farnsvortas. Dauguma serialo veik\xc4\x97j\xc5\xb3 dirba Planet Express kompanijoje, tod\xc4\x97l da\xc5\xbenai serialo epizod\xc5\xb3 siu\xc5\xbeet\xc5\xb3 veiksmas sukasi apie tam tikro krovinio pristatym\xc4\x85 ar kit\xc4\x85 kompanijos u\xc5\xbeduot\xc4\xaf._NEWLINE_Profesorius da\xc5\xbenai duoda u\xc5\xbeuominas apie ankstesni\xc5\xb3 Planet Express \xc4\xafgul\xc5\xb3 \xc5\xbeiaurias mirtis. \xc4\xaegula, dirbusi Planet Express kompanijoje prie\xc5\xa1 atvykstant Fry\'jui, buvo suryta mil\xc5\xbeini\xc5\xa1kos kosmin\xc4\x97s bit\xc4\x97s._NEWLINE_Planet Express erdv\xc4\x97laivio kapiton\xc4\x97 da\xc5\xbeniausiai yra Lyla, Benderis \xe2\x80\x93 laivo virtuv\xc4\x97s \xc5\xa1efas, o Fry\'jus \xe2\x80\x93 i\xc5\xa1ne\xc5\xa1iotojas. Kiti serialo pagrindiniai veik\xc4\x97jai prisideda prie \xc4\xafgulos tik retais atvejais. Erdv\xc4\x97laivyje yra \xc4\xafrengta autopilotavimo sistema, krovini\xc5\xb3 keltuvas, dirbtinis erdv\xc4\x97laivio intelektas, o pats laivo variklis naudoja tamsiosios materijos resursus. Dar kai kuriuose serialo epizoduose galima i\xc5\xa1vysti laiv\xc4\x85 \xc5\xa1audant lazerine bei dviem torped\xc5\xb3 patrankomis._NEWLINE_Beveik kiekviena u\xc5\xbeduotis, kuri\xc4\x85 profesorius paskiria savo \xc4\xafgulai, b\xc5\xabna nepaprastai pavojinga. Tod\xc4\x97l kompanijos erdv\xc4\x97laivis yra nepaprastai atsparus \xc4\xafvairiems raket\xc5\xb3 sprogimams ar kritimams. Nors erdv\xc4\x97laivis retai patiria didesnius gedimus, kad \xc4\xafvykdyt\xc5\xb3 paskirt\xc4\x85 misij\xc4\x85, \xc4\xafgula pasitelkia savo \xc4\xafvairius sugeb\xc4\x97jimus bei \xc5\xbeinias.\n_START_SECTION_\nLytiniai santykiai\n_START_PARAGRAPH_\nNaujasis Niujorkas yra nesvetingas, at\xc5\xa1iaurus miestas, kurio aplinkoje yra sunkoka sukurti artimesnius santykius. Serialo veik\xc4\x97jai da\xc5\xbenai tvirtina, jog jiems visai ner\xc5\xabpi j\xc5\xb3 bendradarbiai, bet kebliose situacijose paai\xc5\xa1k\xc4\x97ja, jog jie i\xc5\xa1 tikr\xc5\xb3j\xc5\xb3 yra vieni prie kit\xc5\xb3 labai prisiri\xc5\xa1\xc4\x99, tiesiog da\xc5\xbenai tai i\xc5\xa1rei\xc5\xa1kia ne\xc4\xafprastais b\xc5\xabdais._NEWLINE_Keliuose epizoduose serialo veik\xc4\x97jai u\xc5\xbemezga seksualinius (da\xc5\xbeniausiai trumpalaikius) santykius su kitais persona\xc5\xbeais. Visgi seriale romanti\xc5\xa1ki santykiai yra lengvai pa\xc5\xa1iepiami, nors serialo veik\xc4\x97jai gali staiga surimt\xc4\x97ti, kai kalba staiga pereina apie \xc5\xbemoni\xc5\xb3 santyki\xc5\xb3 at\xc5\xa1alim\xc4\x85.\n_START_SECTION_\nAplinka\n_START_PARAGRAPH_\nAplinka yra pirmutinis ir vienas i\xc5\xa1 esmini\xc5\xb3 humoro aspekt\xc5\xb3. Ji turi kinta priklausomai nuo situacijos._NEWLINE_Vizualinis retro-futuristinis Futuramos pasaulis yra ne ateities utopija, bet jau grei\xc4\x8diau distofija. Skirtingai nei kiti ateities tematikos animaciniai serialai, tokie, kaip \xe2\x80\x9eThe Jetsons\xe2\x80\x9c, Futurama ateit\xc4\xaf pavaizduoja ne toki\xc4\x85 ideali\xc4\x85, \xc5\xbemon\xc4\x97s vis dar sprend\xc5\xbeia tas pa\xc4\x8dias, problemas, kurios vyrauja ir \xc5\xa1iais laikais. Serialo ateities vizija daugeliu aspektu yra pana\xc5\xa1i \xc4\xaf \xc5\xa1iuolaikin\xc4\xaf pasaul\xc4\xaf: tie patys politikai bei \xc4\xaf\xc5\xbeymyb\xc4\x97s, kurios \xc5\xa1iais laikais yra gerai visiems \xc5\xbeinomos, i\xc5\xa1gyvena (j\xc5\xb3 galvos yra sud\xc4\x97tos \xc4\xaf stiklainius), televizija yra pirmutinis pramog\xc5\xb3 \xc5\xa1altinis, internetas yra vis dar l\xc4\x97tas ir prikim\xc5\xa1tas pornografijos, globalinis at\xc5\xa1ilimas, nelanksti biurokratija bei piktnaud\xc5\xbeiavimas \xc4\xafvairiomis med\xc5\xbeiagomis vis dar yra pagrindin\xc4\x97s \xc5\xbemonijos problemos._NEWLINE_Rasin\xc4\x97s problemos 3000-taisiais jau sukasi aplink \xc5\xbemoni\xc5\xb3, ateivi\xc5\xb3, mutant\xc5\xb3 ir robot\xc5\xb3 santykius. Da\xc5\xben\xc5\xb3 konflikt\xc5\xb3 tarp pirm\xc5\xb3j\xc5\xb3 dviej\xc5\xb3 grupi\xc5\xb3 prie\xc5\xbeastis yra ateivi\xc5\xb3 imigracija \xc4\xaf \xc5\xbdem\xc4\x99, tuo pa\xc4\x8diu j\xc4\x85 marinant. \xc5\xbdmon\xc4\x97ms yra sunku \xc5\xbei\xc5\xabr\xc4\x97ti \xc4\xaf ateivius su pagarba d\xc4\x97l praeityje vykusi\xc5\xb3 \xc4\xafvairi\xc5\xb3 invazij\xc5\xb3 ir m\xc4\x97ginim\xc5\xb3 sunaikinti \xc5\xbdem\xc4\x99._NEWLINE_Specifin\xc4\x97 \xc5\xbdem\xc4\x97s problema yra didel\xc4\x97 labai proting\xc5\xb3 arba nieko nesugeban\xc4\x8di\xc5\xb3 robot\xc5\xb3 populiacija. Da\xc5\xbeniausiai jie yra ting\xc5\xabs, gob\xc5\xa1\xc5\xabs, paniur\xc4\x99 ir nelink\xc4\x99 pad\xc4\x97ti savo k\xc5\xabr\xc4\x97jams \xe2\x80\x93 \xc5\xbemon\xc4\x97ms. Beveik visi robotai kaip kur\xc4\x85 naudoja alkoholiu pagr\xc4\xafst\xc4\x85 med\xc5\xbeiag\xc4\x85 - to pasekm\xc4\x97 yra pla\xc4\x8diai paplitusi aplinkos tar\xc5\xa1a. Su robotais yra elgiamasi kaip su nepriklausomomis b\xc5\xabtyb\xc4\x97mis, tik kelis kartus per vis\xc4\x85 serialo istorij\xc4\x85 su robotais buvo elgiamasi kaip su priva\xc4\x8dia nuosavybe. Per ilgus egzistavimo metus robotai i\xc5\xa1vyst\xc4\x97 savo kult\xc5\xabr\xc4\x85 su sava spauda, muzika bei religija._NEWLINE_Futuramos pasaulis taip pat demonstruoja tolim\xc4\x85 technologin\xc4\xaf i\xc5\xa1sivystym\xc4\x85, kuris tariamai bus 3000-taisiais metais. XXXI a. \xc5\xbemon\xc4\x97s net nebe\xc5\xbeino, kas yra ratas: ratas, naudotas transportavimui, tapo pasenusia technologija, kai buvo i\xc5\xa1tobulinta skaldymo technologijos. Be robot\xc5\xb3, erdv\xc4\x97laivi\xc5\xb3 ir sklandan\xc4\x8di\xc5\xb3 pastat\xc5\xb3 profesorius Farnsvortas pristato ir daugyb\xc4\x99 \xc4\xafsimintin\xc5\xb3 nauj\xc5\xb3 XXXI a. i\xc5\xa1radim\xc5\xb3, toki\xc5\xb3 kaip \xe2\x80\x9eKvaposkopas\xe2\x80\x9c (\xe2\x80\x9eSmell-o-scope\xe2\x80\x9c) ir \xe2\x80\x9eO jeigu Ma\xc5\xa1ina\xe2\x80\x9c (\xe2\x80\x9eWhat-IF Machine\xe2\x80\x9c). Medicinos technologijos taip pat yra toli pa\xc5\xbeengusios, \xc5\xbemogaus did\xc5\xbeiausias gyvenimo laikotarpis yra pailginamas net 50-\xc4\x8dia met\xc5\xb3. Profesorius Farnsvortas yra puikus to pavyzdys._NEWLINE_3000-taisiais mil\xc5\xbeini\xc5\xa1kos kompanijos daro didel\xc4\x99 \xc4\xaftak\xc4\x85 pasaulio valdymui. Viena i\xc5\xa1 toki\xc5\xb3 kompanij\xc5\xb3 yra \xe2\x80\x9eMamos Draugi\xc5\xa1k\xc5\xb3j\xc5\xb3 Robot\xc5\xb3 Kompanija\xe2\x80\x9c (\xe2\x80\x9eMom\'s Friendly Robot Company\xe2\x80\x9c), kuri gamina ir kontroliuoja visus robotus \xc5\xbdem\xc4\x97je. Futuramoje reklamos yra visur, netgi \xc5\xbemoni\xc5\xb3 sapnuose, tod\xc4\x97l \xc5\xbemon\xc4\x97s da\xc5\xbenai perka prekes net nesusim\xc4\x85stydami, i\xc5\xa1 ko jos yra gaminamos ir ar tai nors kiek sveika jiems patiems._NEWLINE_Kai kuri\xc5\xb3 epizod\xc5\xb3 siu\xc5\xbeetai b\xc5\xabna tiesiog senov\xc4\x97s mit\xc5\xb3 ar legend\xc5\xb3 parodijos: Los And\xc5\xbeelas tapo dykyne, Atlantos miestas buvo sutapatintas su Atlantida ir buvo pavadintas \xe2\x80\x9eDingusiuoju miestu\xe2\x80\x9c, kadangi jis taip pat dingo \xc4\xaf vandenyn\xc4\x85, nuskendusioje Atlantoje gyvenantys \xc5\xbemon\xc4\x97s tapo undinais(-n\xc4\x97mis), taip pat buvo parodijuota Vilkolakio istorija, kai buvo sukurtas \xc5\xa1\xc4\x97toni\xc5\xa1kiausias pasaulyje robotas, kuris savo blog\xc4\xaf kaip lig\xc4\x85 perduodavo kitiems juos partenkdamas, kai po vidurnak\xc4\x8dio pavirsdavo automobiliu. Taip pat vienoje serijoje buvo parodijuojama knyga "\xc4\x8carlis ir \xc5\xa1okolado fabrikas", serija pavadinta "Fry and Slurm factory"._NEWLINE_3000-taisiais savi\xc5\xbeud\xc5\xbei\xc5\xb3 b\xc5\xabdel\xc4\x97s (pagal i\xc5\xa1vaizd\xc4\x85 labai pana\xc5\xa1ios \xc4\xaf telefon\xc5\xb3 b\xc5\xabdeles) n\xc4\x97ra vienintelis rei\xc5\xa1kinys, nurodantis \xc5\xbemogaus gyvyb\xc4\x97s sumenkinim\xc4\x85. \xc5\xbdmog\xc5\xbeudyst\xc4\x97s yra aptarin\xc4\x97jamos kasdieni\xc5\xa1kai ir atsainiai, sudarant nuomon\xc4\x99, jog u\xc5\xbe tai n\xc4\x97ra visai jokios bausm\xc4\x97s, arba ji yra labai menka. Sunk\xc5\xabs k\xc5\xabno su\xc5\xbealojimai yra gydomi atsainiai - tai tik nurodo medicinos technologij\xc5\xb3 auk\xc5\xa1t\xc4\x85 lyg\xc4\xaf, kuris Futuramoje daro bene stebuklus.\n_START_SECTION_\nLingvistika\n_START_PARAGRAPH_\nKad atspind\xc4\x97t\xc5\xb3 visas ateivi\xc5\xb3 r\xc5\xab\xc5\xa1is, gyvenan\xc4\x8dias \xc5\xbdem\xc4\x97je, Futuramos k\xc5\xabr\xc4\x97jai suk\xc5\xabr\xc4\x97 kelias naujas kalbas. Pirmoji yra paprastas, vienas prie vieno, u\xc5\xbe\xc5\xa1ifruotas lotyn\xc5\xb3 raidynas. K\xc5\xabr\xc4\x97jai paman\xc4\x97, jog tai yra tiesiog per lengva kalba, ir nusprend\xc4\x97 sukurti \xc5\xa1iek tiek sunkesn\xc4\x99 kalba, pridedant \xc4\xafvairi\xc5\xb3 papildom\xc5\xb3 kod\xc5\xb3 (oficialiai \xc5\xa1i kalba yra senov\xc4\x97s ateivi\xc5\xb3 kalba). Vertimus galima i\xc5\xa1bandyti http://slurmed.com/?p=aa_02 puslap\xc4\xaf. \xc5\xa0ios kalbos k\xc5\xabr\xc4\x97jams suteikia didesn\xc4\x99 k\xc5\xabrybin\xc4\x99 laisv\xc4\x99 humoro srityje bei perteikiant aplink\xc4\x85._NEWLINE_Futuramos visatoje taip pat galima aptikti ir kelis grubius sp\xc4\x97jimus apie ateities kalbas. Keliuose epizoduose i\xc5\xa1girdus pranc\xc5\xabz\xc5\xb3 kalb\xc4\x85, veik\xc4\x97jai ai\xc5\xa1kina, jog tai yra ka\xc5\xbekokia visi\xc5\xa1kai ne\xc5\xbeinoma, i\xc5\xa1nykusi kalba. Angl\xc5\xb3 kalba taip pat yra \xc5\xa1iek tiek pakitusi nuo XXI a. laik\xc5\xb3. Labiausiai pastebimi pakitimai yra tai, jog \xc5\xbeodis \xe2\x80\x9eask\xe2\x80\x9c (klausti) yra sakomas, kaip \xc5\xbeodis \xe2\x80\x9eaxe\xe2\x80\x9c, arba \xc5\xbeodis \xe2\x80\x9elibrary\xe2\x80\x9c tariamas, kaip \xe2\x80\x9eliberry\xe2\x80\x9c. Serialo k\xc5\xabr\xc4\x97jas Matt Groening teigia, jog \xc5\xa1itoks \xc5\xbeod\xc5\xbei\xc5\xb3 kitimas padarytas norit atkreipti d\xc4\x97mes\xc4\xaf \xc4\xaf laipsning\xc4\x85 angl\xc5\xb3 kalbos degradavim\xc4\x85.\n_START_SECTION_\nGalaktikos politika\n_START_PARAGRAPH_\n\xc5\xbdem\xc4\x97je vyrauja suvienyta vald\xc5\xbeia, pasivadinusi Jungtin\xc4\x97mis \xc5\xbdem\xc4\x97s Valstijomis, kuriai vadovauja \xc5\xbdem\xc4\x97s prezidentas. Visos valstijos turi savo atskirus vadovus, pana\xc5\xa1iai, kaip \xc5\xa1iais laikais JAV gubernatorius. Visos \xc5\xbdem\xc4\x97s vald\xc5\xbeios branduolys yra daugiausia \xc5\xa1iuolaikin\xc4\x97s JAV teritorijoje, \xc5\xbdem\xc4\x97s sostin\xc4\x97 yra Va\xc5\xa1ingtone, \xc5\xbdem\xc4\x97s v\xc4\x97liava labai primena JAV v\xc4\x97liav\xc4\x85, tik vietoje buvusiu \xc5\xbevaig\xc5\xbedu\xc4\x8di\xc5\xb3 v\xc4\x97liavoje yra vaizduojamas \xc5\xbdem\xc4\x97s rutulys. Futuramos pasaulyje vald\xc5\xbeioje yra tik dvi pagrindin\xc4\x97s politin\xc4\x97s partijos - \xe2\x80\x9eTastycrats\xe2\x80\x9c ir \xe2\x80\x9eFingerlicans\xe2\x80\x9c, kurios yra tiesiog JAV demokrat\xc5\xb3 ir respublikon\xc5\xb3 parodijos._NEWLINE_\xc5\xbdem\xc4\x97s nacionalin\xc4\x97 \xc5\xa1vent\xc4\x97 yra \xe2\x80\x9eLaisv\xc4\x97s Diena\xe2\x80\x9c (\xe2\x80\x9eFreedom Day\xe2\x80\x9c), kurios \xc5\xa1ventimo principas yra tiesiog daryti k\xc4\x85 nori ir v\xc4\x97liau d\xc4\x97l to nei kiek nesigail\xc4\x97ti, kitaip tariant, tuo metu siaura riba tarp sveiko proto ir nelogi\xc5\xa1kumo dar labiau susiaur\xc4\x97ja._NEWLINE_3000-taisiais daug nauj\xc5\xb3 galaktik\xc5\xb3 kolonizuota ar bent su jomis u\xc5\xbemegztas kontaktas. Did\xc5\xbei\xc4\x85j\xc4\x85 dal\xc4\xaf Pauk\xc5\xa1\xc4\x8di\xc5\xb3 Tako galaktikos planet\xc5\xb3 kontroliuoja arba joms daro didel\xc4\x99 \xc4\xaftak\xc4\x85 \xc5\xbdem\xc4\x97. Pavyzd\xc5\xbeiui, Marse 3000-taisiais jau yra ne tik \xc5\xbemoni\xc5\xb3 kolonijos, bet ir da\xc5\xbenai seriale minimas Marso Universitetas (\xe2\x80\x9eMars University\xe2\x80\x9c). Vakarinis Marso pusrutulis priklauso Eim\xc4\x97s Vong \xc5\xa1eimai, kuri yra garsi ne tik Marse, bet ir \xc5\xbdem\xc4\x97je, kaip milijardieri\xc5\xb3 plantatori\xc5\xb3 \xc5\xa1eima.\n_START_SECTION_\nD.P.S.O. ir tarpgalaktiniai santykiai\n_START_PARAGRAPH_\nDemokratin\xc4\x97s Planet\xc5\xb3 Santvarkos Organizacija (The Democratic Order Of Planets \xe2\x80\x93 D.O.O.P.) buvo \xc4\xafkurta 2945 metais, po Antrojo Galaktikos karo. \xc5\xa0iai organizacijai, kuri yra paremta Jungtini\xc5\xb3 Taut\xc5\xb3 Organizacijos principu, priklauso \xc5\xbdem\xc4\x97 bei daugyb\xc4\x97 kit\xc5\xb3 planet\xc5\xb3. \xc5\xbdem\xc4\x97 \xc4\xafvairiais klausimais laikosi vien\xc5\xa1ali\xc5\xa1kos pazicijos su kitomis D.P.S.O nar\xc4\x97mis. Nuo to laiko, kai tarp Omikrono Pers\xc4\x97jaus VIII (Omicron Persei VIII) gyventoj\xc5\xb3 ir D.P.S.O. nari\xc5\xb3 prasid\xc4\x97jo konfliktai, D.P.S.O viduje neliko darnos._NEWLINE_\xc5\xbdem\xc4\x97 \xc4\x97m\xc4\x97si ilgalaiko \xc5\xbeygio per galaktik\xc4\x85 nukonkuruodama arba pa\xc5\xa1alinant visus kitus pasaulius ar rases, kurios n\xc4\x97ra D.P.S.O. s\xc4\x85junginink\xc4\x97s, tokias, kaip Spheron 1 ir Tarantulon VI. \xc5\xa0io \xc5\xbeygio pradininkai yra generolas majoras Vebelosas (General Major Webelos) ir kapitonas Zapas Braniganas (Captain Zapp Brannigan)._NEWLINE_Po Did\xc5\xbeiojo Sprogimo (\xe2\x80\x9eBig Bang\xe2\x80\x9c) kilo am\xc5\xbeinas, visa griaunantis karas tarp Nibleri\xc5\xb3 ras\xc4\x97s (Nibblonians) ir Smegen\xc5\xb3 i\xc5\xa1per\xc5\xb3 (Brainspawn). Fry\'jaus u\xc5\xbe\xc5\xa1aldymas buvo tiesiogiai susij\xc4\x99s su \xc5\xa1iuo karu.\n_START_SECTION_\nReligijos\n_START_PARAGRAPH_\nNuo 2000 met\xc5\xb3 didel\xc4\x97 dalis religij\xc5\xb3 smarkiai pasikeit\xc4\x97. Krik\xc5\xa1\xc4\x8dionyb\xc4\x97, judaizmas, islamas, hinduizmas ir budizmas susijung\xc4\x97 \xc4\xaf vien\xc4\x85 stambi\xc4\x85 ba\xc5\xbeny\xc4\x8di\xc4\x85. Tiesa, yra ir tam tikra kosmin\xc4\x97s katalikyb\xc4\x97s forma, kurios lyderis yra ropli\xc5\xb3 kilm\xc4\x97s popie\xc5\xbeius (Crocodylus pontifex). Pagrindin\xc4\x97s religijos draud\xc5\xbeia bet kokius meil\xc4\x97s santykius tarp robot\xc5\xb3 ir \xc5\xbemoni\xc5\xb3. XXV a. \xc4\xafvyko antrasis J\xc4\x97zaus at\xc4\x97jimas, deja, neliko joki\xc5\xb3 to vaizdo \xc4\xafra\xc5\xa1\xc5\xb3, bet i\xc5\xa1 nuolatini\xc5\xb3 Futuramos veik\xc4\x97j\xc5\xb3 pasisakym\xc5\xb3 apie zomb\xc4\xaf J\xc4\x97z\xc5\xb3 galima suprasti, jog tai nebuvo labai malonus \xc4\xafvykis. Bet visgi ir 3000-taisiais J\xc4\x97z\xc5\xb3 \xc5\xbemon\xc4\x97s mini su pagarba._NEWLINE_Kai kurios \xc5\xa1iuolaikin\xc4\x97s \xc5\xa1vent\xc4\x97s i\xc5\xa1liko ir iki XXXI a., tik \xc5\xa1iek tiek pakitusios. Kal\xc4\x97dos XXXI a. yra vadinamos Xmas. Jos \xc5\xa1ven\xc4\x8diamos u\xc5\xbesidarius namuose, besislepiant nuo mil\xc5\xbeini\xc5\xa1ko roboto Kal\xc4\x97d\xc5\xb3 Senelio (Santa Claus), kuris gyvena Nept\xc5\xabno planetos \xc5\xa1iaur\xc4\x97s a\xc5\xa1igalyje. Kal\xc4\x97d\xc5\xb3 senel\xc4\xaf suk\xc5\xabr\xc4\x97 Mamos Draugi\xc5\xa1k\xc5\xb3j\xc5\xb3 Robot\xc5\xb3 Kompanija. Jo k\xc5\xabrimo tikslas buvo sukurti robot\xc4\x85, kuris \xc4\xafvertint\xc5\xb3, kaip \xc5\xbemogus elg\xc4\x97si per pra\xc4\x97jusius metus ir pagal \xc5\xa1iuos duomenis paskirt\xc5\xb3 atitinkam\xc4\x85 dovan\xc4\x85. Bet Kal\xc4\x97d\xc5\xb3 Senelis \xe2\x80\x93 robotas patyr\xc4\x97 gedim\xc4\x85, po kurio jo apskai\xc4\x8diavimai beveik visada baigiasi tik neigiamais duomenimis - tai rei\xc5\xa1kia, kad \xc5\xbemogus buvo labai blogas ir jis u\xc5\xbe tai turi mirti. Hanukai (Hanukkah) ateityje atstovauja Hanukos zombis, o Kvanzai (Kwanzaa) \xe2\x80\x93 Kvanzabotas._NEWLINE_Egzistuoja ir robot\xc5\xb3 religijos. Viena i\xc5\xa1 populiaresni\xc5\xb3 yra neva robotologijos krik\xc5\xa1\xc4\x8dionyb\xc4\x97, kuri turi ir savo robot\xc4\x85 \xc5\xa0\xc4\x97ton\xc4\x85 bei robot\xc4\x85 J\xc4\x97z\xc5\xb3. Robot\xc5\xb3 krik\xc5\xa1\xc4\x8dionyb\xc4\x97s pragaras yra Naujajame D\xc5\xbeersyje, apleistame pramog\xc5\xb3 parke, kuriam vadovauja robotas \xc5\xa0\xc4\x97tonas. Apie robot\xc5\xb3 roj\xc5\xb3 n\xc4\x97ra u\xc5\xbesimenama, bet yra kalbama apie robot\xc4\x85 J\xc4\x97z\xc5\xb3. Manoma, kad robotas J\xc4\x97zus \xe2\x80\x93 tai yra tiesiog idealiai suprogramuotas robotas.\n_START_SECTION_\nGamyba\n_START_PARAGRAPH_\n\xe2\x80\x9eFuturamos\xe2\x80\x9c pavadinimas kilo i\xc5\xa1 1939 metais Niujorke vykusios pasaulin\xc4\x97s mug\xc4\x97s pavadinimo. Parodoje buvo pristatomos \xc4\xafsivaizduojamos ateities technologijos. Parodoje buvo pristatytas ir Filo Farnsvorto vakuuminis televizijos vamzdis. Profesorius Farnsvortas buvo pavadintas jo garbei._NEWLINE_Aktoriai, kurie \xc4\xafgarsino Futuramos veik\xc4\x97jus: Billy West, Katey Sagal, John DiMaggio, Maurice LaMarche, Lauren Tom, Phil LaMarr ir Tress MacNeille. Phill Hartman tur\xc4\x97jo irgi \xc4\xafgarsinti kelis serialo veik\xc4\x97jus, bet iki prasidedant serialo gamybai jis buvo nu\xc5\xbeudytas._NEWLINE_Garsenyb\xc4\x97s, kurios \xc4\xafgarsino Futuramos veik\xc4\x97jus: Dick Clark, Beck, Donovan, Al Gore, Stephen Hawking, The Beastie Boys, Sigourney Weaver, Lucy Liu, Pamela Anderson, Bob Barker, John Goodman (Roboto Kal\xc4\x97d\xc5\xb3 senelio vaidmenyje) ir Star Trek\'o \xc4\xafgula._NEWLINE_Temin\xc4\x99 ir tik kai kuriuose epizoduose grojan\xc4\x8di\xc4\x85 muzik\xc4\x85 sukomponavo Chistopher Tyng. Pirm\xc4\x85ja temine daina buvo pasirinkta 6-tajame de\xc5\xa1imtmetyje sukurtas elektronin\xc4\x97s muzikos \xc4\xafra\xc5\xa1as \xe2\x80\x9ePsyche Rock\xe2\x80\x9c, kur\xc4\xaf suk\xc5\xabr\xc4\x97 Pierre Henry. Bet negav\xc4\x99s licenzijos, Christopher Tyng t\xc4\x85 k\xc5\xabrin\xc4\xaf tik i\xc5\xa1 dalies atk\xc5\xabr\xc4\x97._NEWLINE_Did\xc5\xbeioji dalis kosmini\xc5\xb3 erdv\xc4\x97laivi\xc5\xb3 ir scen\xc5\xb3 apipavidalinimo buvo sukurta su 3D kompiuterine grafika. Scenos i\xc5\xa1 prad\xc5\xbei\xc5\xb3 b\xc5\xabdavo nupie\xc5\xa1iamos ranka, atskirai komponentais, o v\xc4\x97liau perkeliama \xc4\xaf kompiuter\xc4\xaf, kur viskas buvo sugeneruojama. Taip i\xc5\xa1gaunama ideali tiek aplinkos, tiek ir \xc4\xafvairiu daikt\xc5\xb3 geometrija._NEWLINE_Nors Futuramos iki \xc5\xa1iol buvo penki sezonai, bet i\xc5\xa1 tikr\xc5\xb3j\xc5\xb3 buvo susitarta kurti tik keturis sezonus. Tiesiog d\xc4\x97l nuolatini\xc5\xb3 tvarkara\xc5\xa1\xc4\x8di\xc5\xb3 keitim\xc5\xb3 bei perk\xc4\x97lin\xc4\x97jim\xc5\xb3 galiausiai Fox televizija tur\xc4\x97jo \xc5\xa1iek tiek atliekam\xc5\xb3 epizod\xc5\xb3, i\xc5\xa1 kuri\xc5\xb3 ir buvo sudarytas dar vienas sezonas. Nors serialo gamyba oficialiai buvo nutraukta ties \xe2\x80\x9eThe Devil\'s Hands Are Idle Playthings\xe2\x80\x9c epizodu, bet tai tikrai nebuvo serial\xc4\x85 u\xc5\xbebaigianti serija. _NEWLINE_Comedy Central kanalas paskelb\xc4\x97 pasira\xc5\xa1\xc4\x99s sutart\xc4\xaf d\xc4\x97l naujo Futuramos sezono k\xc5\xabrimo, kurio debiutas tur\xc4\x97t\xc5\xb3 b\xc5\xabti 2008 metais. Prad\xc4\x97ti kurti Futuramos filmai, j\xc5\xb3 bus 4, 2 i\xc5\xa1 j\xc5\xb3 jau sukurti, tai Futurama: Bender\'s Big Score ir Futurama: The Beast with a Billion Backs, laukiamas tre\xc4\x8diasis ir ketvirtasis filmai, tai Futurama: Bender\'s Game ir Futurama: Into the Wild Green Yonder.'